Reën op Lüderitz - Omgewing - Republikein
Tuesday, August 11th, 18:49:06
Elvira Hattingh – Dit reën katte en honde en is baie koud op Lüderitz, het Republikein se joernalis Tanja Bause vanoggend uit die Suide laat weet.
Sy moes ook 'n draai op Kolmanskop maak en sê dit reën selfs daar.
"Dit reën skynbaar oral in die Suide, maar dié mense is gerat vir die koue," het sy vanoggend gesê. Sy sê sommiges het reeds aangedui dat hulle gereed is om foto's te gaan neem, sou dit teen môreoggend in die verre Suide sneeu.
Dit volg nadat die weerkantoor teen báie koue, winderige en reënerige toestande vir vandag in die ||Kharas-, Hardap- en westelike platorand gewaarsku het.
Boonop sal die yskoue weer waarskynlik vanaf môre na die sentrale en oostelike dele van die land versprei en mense word aangeraai om die nodige voorsorgmaatreëls te tref.